Núna er heldur betur tíminn til að koma sér aftur í heilsugírinn eftir hátíðarnar . Margir mikla það aðeins fyrir sér hvar er best að byrja og langaði mig því að deila með þér nokkrum ráðum . Settu þér markmið - þú hefur heyrt þetta áður en þetta hvetur þig áfram og minnkar líkurnar á því að þú gefist upp , langi þig nógu mikið til að ná markmiðunum þínum ! Ef þú hefur ekki hreyft þig reglulega í langan tíma þá er nauðsynlegt að fara rólega af stað og að þjálfunin sé markviss , farðu í göngutúra , skelltu þér á námskeið , farðu til einkaþjálfara eða æfðu með mér heima í stofu , sama hvað þú velur þá er mikilvægt að fara rólega af stað . Ef mataræðið þitt hefur farið algjörlega úr böndunum yfir hátíðarnar þá skaltu reyna að snúa blaðinu við en gott ráð er t.d að taka út sykurinn á virkum dögum , minnka skammtana og borða vel af ávöxtum og grænmeti , þetta hjálpar þér að snúa blaðinu við . Mundu eftir litlu sigrunum , nauðsynlegt er að verðlauna sig á góðan hátt þegar hverju markmiði er náð . Öll afrek byrja á ákvörðun um að reyna ! Sama hvaða markmið eða áramótaheit þú setur þér þá hef ég fulla trú á því að þú getir náð því , þú þarft að trúa því líka og þá ætti ekkert að stoppa þig . Gerðu 2020 að þínu besta ári hingað til : )